stanford-oval/wikipedia huggingface dataset:
ארכף עגול-אוזן נמיבי
הערות שוליים

↑  ארכף עגול-אוזן נמיבי באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
ארכף קארו

ארכף קארו (שם מדעי: Elephantulus pilicaudus) הוא מין ממשפחת הארכפיים האנדמי לדרום אפריקה במדינות הכף הצפוני והכף המערבי. הוא חי באזורי השיחים היבשים המכונים "קארו" ומכאן קיבל את שמו.
מאפיינים

אורכו של הארכף 22–26 ס"מ ומשקלו 38–59 גרם. הוא בעל רגליים וזנב ארוכים וכן אוזניים ועיניים גדולות. הוא אינו קרוב לחדפים אלא רק זעיר כמוהם. הוא גם בעל אף מוארך וכפוף העוזר לו לחוש את הסביבה.
כמו רוב בני המשפחה הם פעלתנים ביותר, מחפשים כל הזמן מזון כמו חיפושיות, חגבים, פרפרים ותולעים. הם לא מאריכים ימים בשבי עקב כך.
הם חיים בסוואנות במסלולי שיחים וזרדים בהם הם נמלטים מטורפיהם הרבים. הם רצים במהירות בנתיב עקלתוני עד שהטורף מאבד כיוון ומתייאש.
הארכפים לא נפוצים ביותר ולא ידוע מה מצב שימורם.
הערות שוליים

↑  ארכף קארו באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
ארכרגליים

| ארכרגליים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: קוצרים
תת־סדרה:: ארוכי רגל
משפחה:: ארכרגליים
סוגים
 Dicranopalpus  Megabunus  Mitopus  Oligolophus  Opilio  Paroligolophus  Phalangium  Rilaena
שם מדעי
 Phalangiidae ‏לטריי, 1802

ארכרגליים או אֶרֶךְ-רַגְלִיִּים (שם מדעי: Phalangiidae) היא המשפחה הנפוצה ביותר בסדרת הקוצרים במחלקת העכבישנים. מצויה בכל העולם מלבד באיים מבודדים כמדגסקר וניו זילנד. בני המשפחה מאופיינים בגוף קטן מאוד, 3-8 מ"מ, וברגליים ארוכות מאוד.
הערות שוליים

↑  לפי האקדמיה ללשון
| --- | --- |
בקרת זהויות :  NLI: 987007538711605171 
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
אנדראש שאפר

אנדראש שאפר (בהונגרית: András Schäfer; נולד ב-13 באפריל 1999) הוא כדורגלן הונגרי המשחק בעמדת הקשר באוניון ברלין ובנבחרת הונגריה.
קריירת מועדונים

שאפר התחיל את הקריירה שלו בקבוצת הנערים של סומבטהיי האלאדאש ובגיל 15 הצטרף לזו של מ.ט.ק. בודשפט. ב-1 באפריל 2017 שאפר ערך את הופעת הבכורה שלו בקבוצה הבוגרת במשחק הליגה נגד גימירוט. ב-10 בספטמבר 2017 הבקיע את שער הבכורה שלו בקבוצה בניצחון 0–2 נגד נירגאזה ספרטקוס.
ב-25 בינואר 2019 שאפר חתם בגנואה מהסרייה א'. ב-21 באוגוסט הושאל לקייבו ורונה. כאשר שאפר שיחק בגנואה, לא צבר ולו דקת משחק אחת.
ב-30 בינואר 2020 שאפר הושאל לדונאיסקה סטרדה מליגת העל הסלובקית. בסיום העונה, החליט המועדון לרכוש את כרטיס השחקן שלו. ב-1 באוגוסט 2021 שאפר הבקיע את שער הבכורה שלו בקבוצה בניצחון 1–3 נגד ליפטובסי מיקולאש.
ב-21 בינואר 2022 חתם באוניון ברלין מהבונדלסיגה. ב-7 במאי כבש בה שער בכורה בניצחון 1–4 על פרייבורג.
קריירה בינלאומית

בצעירותו, שאפר שיחק בנבחרות הנוער של הונגריה, אך מעולם לא שיחק עבור הנבחרת הצעירה.
ב-3 בספטמבר 2020 שאפר ערך את הופעת הבכורה שלו בנבחרת הבוגרת בניצחון 0–1 נגד טורקיה. ב-4 ביוני 2021 שאפר הבקיע את שער הבכורה שלו בנבחרת בניצחון 0–1 נגד קפריסין. 19 ימים לאחר מכן, הבקיע בתיקו 2-2 נגד גרמניה במסגרת שלב הבתים של יורו 2020. נכלל בסגל נבחרת הונגריה ליורו 2024.
הערות שוליים

↑  Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
| נבחרת הונגריה – יורו 2020 |
| --- | --- | --- |
|  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי |  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי | הונגריה |
| נבחרת הונגריה – יורו 2024 |
| --- | --- | --- |
|  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי |  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי | הונגריה |
Close to Me

Close to Me הוא שיר של הזמרת האנגלית אלי גולדינג, המפיק המוזיקלי האמריקאי דיפלו, והזמר האמריקאי סוואה לי, השיר יצא לאור ב־24 באוקטובר 2018. הוא הושמע בבכורה על ידי אנני מק ברדיו ה-BBC בתור "התקליט החם ביותר בעולם". הוא ייכלל באלבומה הרביעי של גולינג, Brightest Blue.
הרכב השיר

השיר מוקלט במפתח של E major עם קצב של 72 פעימות לדקה. השיר עוקב אחר התקדמות האקורדים של E–C♯m7–G♯–A והשירה נעה בין E 3 ל- C♯5.
וידאו קליפ

ב-14 בנובמבר יצא וידאו קליפ לשיר הוא צולם בבודפשט, הונגריה ודיאן מרטל ביים אותו.
קידום

גולדינג השתמשה בחשבונות המדיה החברתית שלה והחלה לקדם את הסיגנל ב-22 באוקטובר 2018, כשהיא שיתפה לראשונה תמונה מצוירת שלה עם זרועותיהם של דיפלו וסוואה לי נעולות במשולש, מציגות את הקעקועים שלהן על רקע הדפס ברדלס, וכיתוב “Colse to Me". בהמשך היא אישרה שזה יהיה שם השיר ופרסמה קטע אודיו של השיר, והודיעה על תאריך ושעת השחרור.
קידום > גרסאות אחרות

באפריל 2019, אלי גולדינג הוציאה גרסה נוספת לשיר בה הוצגה הקבוצה הנשית הקוריאנית רד וולווט ששרה את החלקים של סוואה לי בשיר.
קידום > הופעות חיות

גולדינג ביצעה גרסה אקוסטית לשיר במהלך "On Air עם ריאן סיקרסט" ב-16 בנובמבר 2018. בהמשך היא ביצעה את השיר במהלך חודש ה-Lounge Lounge של רדיו BBC ב-28 בנובמבר. הביצוע הטלוויזיוני הראשון שלה לשיר היה בגמר ה-X Factor ב-2 בדצמבר.
מיקומי שיא

|   ‏‏‏  Close to Me> מדינה |   ‏‏‏  Close to Me> מצעד |   ‏‏‏  Close to Me> מיקום שיא |   ‏‏‏  Close to Me>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
|  אוסטרליה | מצעד הסינגלים האוסטרלי | 25 |  |
|  איטליה | מצעד הסינגלים האיטלקי | 56 |  |
|  אירלנד | מצעד הסינגלים האירי | 8 |  |
|  אסטוניה | אסטי טיפ-40 | 38 |  |
|  בוליביה | מוניטור לטינו | 18 |  |
|  גרמניה | GfK – טופ 100 | 44 |  |
|  הולנד | מצעד 40 הסינגלים ההולנדיים | 22 |  |
|  הונגריה | Rádiós Top 40 | 13 |  |
|  יוון | IFPI Greece | 52 |  |
|  ישראל | מדיה פורסט ישראל | 1 |  |
|  לבנון | מצעד 20 העליונים הרשמי של לבנון | 15 |  |
|  לטביה | לטביה טופ 40 | 2 |  |
|  מלזיה | RIM | 17 |  |
|  ניו זילנד | המצעד הניו זילנדי הרשמי | 17 |  |
|  סינגפור | RIAS | 10 |  |
|  סלובניה | SloTop50 | 12 |  |
|  סלובקיה | ČNS IFPI | 8 |  |
|  סקוטלנד | מצעד הסינגלים הסקוטי | 22 |  |
|  פולין | ZPAV | 6 |  |
|  פורטוגל | מצעד הסינגלים הפורטוגזי | 40 |  |
|  פינלנד | המצעדים הפיניים הרשמיים | 20 |  |
|  צ'כיה | ČNS IFPI | 4 |  |
|  צרפת | SNEP | 91 |  |
|  קנדה | קנדה הוט 100 | 24 |  |
|  רומניה | מצעד השירים הרומני | 63 |  |
|  שוודיה | סוורייטופליסטן | 38 |  |
|  שווייץ | המצעד השווייצרי | 53 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| בלגיה (BEA) | זהב | 20,000 |
| קנדה (Music Canada) | פלטינה ×2 | 160,000 |
| דנמרק (IFPI Danmark) | זהב | 45,000 |
| צרפת (SNEP) | זהב | 100,000 |
| איטליה (FIMI) | פלטינה | 50,000 |
| ניו זילנד (RMNZ) | זהב | 15,000 |
| פולין (ZPAV) | פלטינה | 20,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×2 | 2,000,000 |
הערות שוליים

↑  אלי גולדינג, איליה סלמנזאדה, סוואה לי, פיטר סוונסון, סוואן קוטצ'ה, דיפלו
1 2  Bein, Kat (23 באוקטובר 2018). "Ellie Goulding Teases 'Close To Me' Collaboration With Diplo and Swae Lee". Billboard. נבדק ב-25 באוקטובר 2018. {{cite web}}:  (עזרה)
↑  Goulding, Ellie. "Ellie Goulding on Twitter: Tune in to @BBCR1 tonight from 7.30pm to hear 'Close To Me' with @diplo featuring @goSwaeLee !". נבדק ב-24 באוקטובר 2018. {{cite web}}:  (עזרה)
↑  Goulding, Ellie; Kotecha, Savan; Svensson, Peter; Salmanzadeh, Ilya; Pentz, Thomas Wesley; Brown, Khalif (2018-10-26). "Close to Me". Musicnotes.com. נבדק ב-2019-05-19.
↑  Ainsley, Helen (23 באוקטובר 2018). "Ellie Goulding teases new single Close To Me in cryptic social media posts". Official Charts Company. נבדק ב-25 באוקטובר 2018. {{cite web}}:  (עזרה)
↑  Nied, Mike (23 באוקטובר 2018). "Ellie Goulding Taps Diplo & Swae Lee For New Single, 'Close To Me'". Idolator. נבדק ב-25 באוקטובר 2018. {{cite web}}:  (עזרה)
↑  "Ellie Goulding Performs 'Close To Me' & Debuts New Verse - On Air with Ryan Seacrest". YouTube. 16 בנובמבר 2018. {{cite web}}:  (עזרה)
↑  "Ellie Goulding - Close To Me in the Live Lounge". YouTube. 16 בנובמבר 2018. {{cite web}}:  (עזרה)
↑  Green, Alex (2 בדצמבר 2018). "Ellie Goulding backs Dalton Harris to win X Factor final". Irish Independent. נבדק ב-4 בדצמבר 2018. {{cite news}}:  (עזרה)
| אלי גולדינג |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Lights • Halcyon (Halcyon Days) • Delirium • Brightest Blue • Higher Than Heaven |  |
| מיני-אלבומים | An Introduction to Ellie Goulding • Run into the Light |  |
| סינגלים | "Under the Sheets" • "Starry Eyed" • "Guns and Horses" • "The Writer" • "Your Song" • "Lights" • "Anything Could Happen" • "Figure 8" • "Explosions" • "Burn" • "How Long Will I Love You" • "Goodness Gracious" • "Beating Heart" • "Love Me like You Do" • "On My Mind" • "Army" • "Something in the Way You Move" • "Still Falling for You" • "First Time" • "O Holy Night" • "Vincent" • "Close to Me" • "Flux" • "Sixteen" • "Hate Me" • "River" • "Worry About Me" • "Power" • "Slow Grenade" • "Love I'm Given" • "Easy Lover" • "All by Myself" • "Let It Die" • "Like a Saviour" • "Miracle" • "By The End of The Night" |  |
| השתתפות בסינגלים | "Wonderman" • "I Need Your Love" • "Flashlight" • "Outside" • "Do They Know It's Christmas?" • "Powerful" • "Mama" • "Return to Love" • "Times Like These" • "New Love" |  |
| סינגלים שיווקיים | "Lost and Found" • "Hanging On" |  |
| סיבובי הופעות | The Lights Tour • The Halcyon Days Tour • Delirium World Tour • Brightest Blue Tour |  |
| 0 | 1 | 2 |
| --- | --- | --- |
| הקודם: 2019: זד, מארן מוריס וגריי – "The Middle" | פרס המוזיקה של בילבורד לשיר הדאנס/אלקטרוני המוביל   2020: אלי גולדינג ודיפלו (בהשתתפות סוואה לי) – "Close to Me"  | הבא: 2021: סנט ג'ון – "Roses" |
| --- | --- |
בקרת זהויות :  MusicBrainz work: 8bd59ba1-00fb-4f62-a7eb-c10ab6df2565
Dome (חברה)

| --- | --- |

 נתונים כלליים
 תקופת הפעילות:  1975–הווה (כ־49 שנים) 
 מיקום המטה:  Maihara 
 ענפי תעשייה:  ספורט מוטורי 
  
 www.dome.co.jp
 
Dome Co. Ltd, (ביפנית: 株式会社童夢‏) היא חברה יפנית לתכנון מכוניות, בעיקר מכוניות ספורט.
היסטוריה

בשנת 1965 מינורו חאיאשי בנה את מכונית ספורט הראשונה שלו. היא הייתה מבוססת על שיפורים טכנולוגיים שבוצעו בהונדה S600. אף על פי שלמינורו לא היה ניסיון קודם, המכונית זכתה במרוץ מכוניות של סוזוקי. בשנת 1966 הוא בנה מכונית על בסיס הונדה S800 שהשתתפה בתחרות "גראן פרי של יפן".
בשנת 1975 הוא הקים את חברת "Dome". בשנת 1978 החברה הציגה את המכונית Dome Zero בתערוכת הרכב הבינלאומית של ז'נבה. המטרה הייתה שרכב זה יעבור לייצור סדרתי, אך דגם לא הצליח לקבל את האישורים הנדרשים.
בהמשך החברה החלה בשיתוף פעולה עם מחלקת מכוניות ספורט של "טויוטה".
היסטוריה > מכוניות פורמולה 3

מינורו חאיאשי שיתף פעולה עם בן דודו בבניית מכוניות שמתאימות לתחרויות של פורמולה 3. במסגרת זו הם תכננו מספר מכוניות שזכו במרוצי מכוניות במהלך שנות ה-80 של המאה ה-20 לרבות "מאקאו גראן פרי" בשנת 1981. אך לאחר שינויים שהתרחשו בנישה של מכוניות אלו, חברת Dome עזבה את התחום. בשנת 2020 הוכרז על התוכניות לבנות מכונית חדשה לתחרויות פורמולה 3.
היסטוריה > Jiotto Caspita

בסוף שנות ה-80 החברה התרכזה בתכנון מכונית על מדגם Jiotto Caspita. נבנו אבות טיפוס והוצגו בתערוכות אך בסופו של דבר הדגם לא עבר לייצור בגלל בעיות כספיות.
היסטוריה > פורמולה 1

בשנת 1995 החברה הכריזה על תוכניות לתכנן מכונית לתחרויות "פורמולה 1". המכונית קיבלה שם Dome F105 והייתה צפויה להתחרות בשנת 1997. בעקבות הסכם קונקורד היו עיכובים בתכנון. בשנת 1999 התכנון הופסק בעקבות הסכם של "הונדה" עם מתכנן אחר.
היסטוריה > המאה ה-21

בתחילת המאה סוכם על ריכוז תכנוני במכוניות מיועדות לתחרות Super GT היפנית. תוכננו מכונית לתחרות זו עבור צוות של החברה וגם תוכננו מכוניות עבור "הונדה".
בשנת 2001 הוקמה חברת בת DOME Carbon Magic שמתרכזת בפיתוחים בתחום חומר מרוכב.
מכונית מדגם Dome S101 שודרגה להתאמה למרוץ 24 השעות של לה מאן. בהמשך פותח דגם S102 שהשתתף בתחרות לה מאן בשנת 2008. דגם משודרג של המכונית השתתף בתחרות לה מאן בשנת 2012.
החל משנת 2014 החברה תכננה מכוניות לתחרויות "פורמולה 4".
במאי 2022 מתוכנן להתקיים מרוץ מכוניות חשמליות באיסטנבול. כל המתחרים ישתמשו במכוניות מבוססת תכנון Dome.
אריה ליבונטין

אין תמונה חופשית
אריה ליבונטין (1915 - ספטמבר 2013) היה מחלוצי ענף התיירות והתעופה האזרחית בישראל. מייסד ומנהל חברת "דפנה טורס", שהייתה החברה הישראלית המסחרית הראשונה שהטיסה ישראלים לחו"ל.
ביוגרפיה

נולד ברוסיה לשרה ודב (בוריס) ליבונטין, אחיו של זלמן דוד ליבונטין. בשנת 1925, בהיותו בן עשר, עלה עם משפחתו לארץ ישראל. למד כלכלה באוניברסיטת לונדון. בשנת 1939 נישא לצִלה, בתו של אליעזר יעקבזון מרחובות. היה חבר בהגנה. בשנות ה-40 שימש כסוכן אוניות להובלת פרי הדר. במלחמת העצמאות שירת כסגן מפקד חיל ההיסעים.
לאחר מלחמת העצמאות יצא ליבונטין לגרמניה בשליחות הג'וינט וממשלת ישראל כדי להעלות את שארית הפליטה. לשם כך שכרו ממשלת ישראל והג'וינט את שירותיה של חברת תעופה פרטית שפעלה באירופה. ראשי החברה היו טייסי קרב אמריקאים בדימוס, שגם הטיסו את מטוסי החברה. היו אלו מטוסים מיושנים מדגם קרטיס C-46 קומנדו ששימשו את חיל האוויר האמריקני במלחמת העולם השנייה. לאחר המלחמה נותרו המטוסים הללו ללא שימוש, והצבא האמריקאי העניק אותם במתנה לוותיקי טייסי הקרב האמריקאים כהוקרה על תרומתם למאמץ המלחמתי. קבוצות טייסים התאגדו ברחבי אירופה והקימו חברות שירותי תעופה מסחריים, ואת שירותיה של אחת החברות שכרו ממשלת ישראל והג'וינט.
באותה תקופה עדיין לא הופעלו בישראל טיסות מסחריות, ומשום כך מטוסי החברה שהביאו את ניצולי השואה מגרמניה לישראל חזרו לגרמניה ריקים. ליבונטין החליט לנצל את הפוטנציאל הכלכלי, ולשם כך הקים חברה לשירותי תעופה מסחריים בשם "אל דרור". שר התחבורה דוד רמז דרש ממנו לשנות את שם החברה, כדי למנוע בלבול עם אל על, והוא שינה את השם ל"דפנה טורס", על שם בתו דפנה. בשנת 1949 החל למכור טיסות לגרמניה באמצעות סוכני נסיעות, והרווחים חולקו עם הטייסים וסוכני הנסיעות.
"דפנה טורס" המשיכה בהפעלת הטיסות המסחריות עד תחילת 1952, אז החלה "אל על" בטיסות מסחריות סדירות. לאחר מכן המשיכה "דפנה טורס" לפעול כסוכנות נסיעות ותיירות רגילה.
בשנת 1973 יזם העיתונאי אורי אלוני בעזרת עיתונו להיטון את שליחת הנציגה הראשונה של ישראל באירוויזיון - אילנית - לתחרות אירוויזיון 1973 שהתקיימה בלוקסמבורג. לאחר שנודע לאלוני שלרשות השידור אין תקציב לפרויקט, הוא פנה לאריה ליבונטין והציע לו דיל: ליבונטין יממן את כרטיסי הטיסה והשהות של אילנית והמלחינה נורית הירש באירוויזיון ובתמורה אילנית תצטלם ותופיע על השער של להיטון כשהיא מחזיקה בתיק חברת הנסיעות "דפנה". לבונטין קיבל את ההצעה ובכך נפתחה הדרך של ישראל לאירוויזיון.
אריה ליבנה

| --- | --- |
 מדינה:  ישראל 
 השכלה:  אוניברסיטת בר-אילן 
 השתייכות:   שירות הביטחון הכללי  הרשות להגנה על עדים
 תקופת הפעילות:  1976–2003 (שב"כ)   2007 – 2010 (הרשות להגנה על עדים)
 תפקידים בשירות
 ראש אגף החקירות  ראש מרחב הדרום  מנהל  הרשות להגנה על עדים
 
אריה (לייבו) ליבנה כיהן כמנהלה הראשון של הרשות להגנה על עדים. קודם לכן היה בכיר בשירות הביטחון הכללי.
ביוגרפיה

ליבנה השתחרר מצה"ל בדרגת סגן ב-1976 לאחר שירות כסגן מפקד פלוגה בחטיבת הצנחנים. לאחר שחרורו התגייס לשירות הביטחון הכללי. הוא למד ערבית והוצב כחוקר בצוות חקירות שומרון. במהלך שירותו כיהן כראש אגף החקירות וכראש מרחב הדרום. פרש מהשירות ב-2003.
בינואר 2007 נבחר למנהלה הראשון של הרשות להגנה על עדים, ועמד בראשה מהקמתה ועד לכניסתה לתוקף של התפטרותו באוגוסט 2010.
ליבנה כיהן כיו"ר מזכירות עמותת אומ"ץ בשנים 2004 עד 2007. ב-2011 נבחר ליו"ר המועצה הציבורית שליד אומ"ץ. מכהן כחבר בוועד הציבורי למניעת הרס העתיקות בהר הבית.
ליבנה בעל תואר שני בלימודי ארץ ישראל וארכאולוגיה מאוניברסיטת בר-אילן, אלמן, לשלושה וסב לשלוש נכדות.
ארכף שחור

ארכף שחור (שם מדעי: Elephantulus fuscus) הוא מין ממשפחת הארכפיים והוא בעל פרווה שחורה ממנה קיבל את שמו.
מאפיינים

ארכף זה מגיע לאורך 10–12 ס"מ בלבד והוא בעל עיניים גדולות, אף ארוך ומחודד מעט ורגליים גדולות העוזרות לו לקפץ במהירות.
הוא חי בערבות העשב היבשות של אפריקה במלאווי, מוזמביק וזמביה. הוא חי במאורה ולאורכה שביל עשוי זרדים ועשבים ובהם הוא בונה שביל מילוט. כשטורף מגיע הארכף בורח במהירות בנתיב אקראי וכך מבלבל את הטורף. הוא לא נח כמעט ואוכל כמעט כל רגע כדי להתקיים. טרפו העיקרי מורכב מחרקים כמו פרפרים, חגבים וגם נמלים וטרמיטים. הצעירים נולדים בקן חמים ומסוגלים עם היוולדם לנוס מטורפים.
לא ידוע מה מצב שימורו.
הערות שוליים

↑  ארכף שחור באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
ארכף עגול-אוזן קארו

| ארכף עגול-אוזן קארו |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי פיל
משפחה:: חדפי פיל
סוג:: ארכף עגול-אוזן
מין:: ארכף עגול-אוזן קארו
שם מדעי
 Macroscelides proboscideus ‏שו, 1800
תחום תפוצה


ארכף עגול-אוזן קארו (שם מדעי: Macroscelides proboscideus) הוא מין ממשפחת הארכפיים שלו אוזניים מעוגלות. בעבר נחשב מין יחיד בסוגו אך בהמשך נמצאו שני מינים נוספים ולמין זה נוסף התיאור "קארו" ע"ש הערבות הדרום אפריקאיות בהן הוא חי.
מאפיינים

ארכפים אלה הם קטנים יחסית באורך 22–23 ס"מ ובעלי אוזניים מעוגלות ועיניים קטנות. הפרווה ארוכה ואפורה או בצבע חול. הם חיים בסוואנות וערבות יבשות ואף במדבריות בדרומה של אפריקה במדינות: בוצוואנה, דרום אפריקה ונמיביה. הם ניזונים מיצורים קטנים כמו חרקים, שורשים וזרעים.
הם ממליטים במהירת והגורים מסוגלים לרוץ תוך שעות מהלידה והם גם מונוגומיים - תכונה נדירה מאוד אצל יונקים.
הערות שוליים

↑  ארכף עגול-אוזן קארו באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
ארכף קצר-אף

| ארכף קצר-אף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי פיל
משפחה:: חדפי פיל
סוג:: ארכף
מין:: ארכף קצר-אף
שם מדעי
 Elephantulus brachyrhynchus ‏סמית, 1836
תחום תפוצה


ארכף קצר-אף (שם מדעי: Elephantulus brachyrhynchus) הוא מין ממשפחת הארכפיים והוא בעל אף קצר מעט יותר מקרוביו ומכאן שמו. ארכף זה מצוי בעיקר באפריקה הדרומית הרחק ממשכנות האדם והוא נפוץ ללא סכנה.
מאפיינים

אורכו של הארכף כ-42 ס"מ ומשקלו 30–55 גרם. הוא בעל חוטם ארוך וכפוף, אך מעט פחות מקרובי משפחתו. הוא גם בעל עיניים גדולות ורגליים גדולות העוזרות לו לשעוט במהירות. הוא טורף חרקים קטנים ויצורים דומים ובדומה לחדפים האמיתיים הוא חייב לאכול כל הזמן.
הארכף נפוץ מדרום אפריקה ונמיביה, מזרח ומרכז בוצואנה, אנגולה, זימבבואה, מלאווי, זמביה, מוזמביק והרפובליקה הדמוקרטית של קונגו ובמזרח אפריקה בטנזניה, קניה ואוגנדה. הוא חיים באזורים צחיחים ויבשים אך בעלי צמחיית שיחים וערבות עשב.
טורפיהם של הארכפים מרובים וכוללים עופות טרף, חתולים גדולים וקטנים, צבועים, תנים ונחשים. הם מתגוננים על ידי ריצה עקלתנית בשבילים בצמחייה במהירות ובלבול הטורפים עד שהם מוותרים.
בדומה לרוב בני המשפחה הארכפים אינם מאריכים ימים בשבי ותוחלת חייהם בשבי מגיעה ל-4.2 שנים במקרה הטוב.
הערות שוליים

↑  ארכף קצר-אף באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
ארכף בדרום אפריקה
אמיר גניאל

אמיר גניאל (6 בינואר 1963 – 14 במאי 2018) היה שחיין ישראלי, מגדולי שחייני ישראל בכל הזמנים. היה רופא כירורג במחלקה לניתוחי חזה ולב בבית חולים סורוקה בבאר שבע ובבית-החולים איכילוב בתל אביב.
היה אלוף ישראל ושיאן ישראל בשחייה שהשתתף באליפות העולם (ברלין 1978) במדי נבחרת ישראל. נבחר לייצג את ישראל באולימפיאדת מוסקבה (1980) אך בשל החרם המערבי שהובילה ארצות הברית ומדינת ישראל הצטרפה אליו, נמנע ממנו להשתתף במשחקים אלה.
בגילאים הצעירים היה השחיין המהיר בעולם לגילו. בגיל 13 ו-7 חודשים קבע שיא ישראלי לבוגרים ובכך היה לשחיין הצעיר ביותר בישראל שקבע שיא לבוגרים. שני שיאי נערים שלו מחזיקים מעמד כבר 45 שנה (נכון ל-2021) והם השיאים הוותיקים ביותר בישראל. הוא התמחה בסגנון החתירה למרחקים ארוכים. בעל 8 מדליות מהמכביה, מהן 2 זהב. שחה בקבוצת מכבי תל אביב.
גניאל היה השחיין הישראלי המעוטר ביותר בתחרות שמונה האומות (התחרות הבינלאומית השנתית שבה ישראל השתתפה במשך יותר משני עשורים), לאחר שזכה ב-12 מדליות, מהן 8 אישיות, 6 זהב (4 אישיות), 2 כסף (1 אישית), ו-4 ארד (3 אישיות).
ביוגרפיה

אמיר גניאל נולד ב-6 בינואר 1963, בן לאורי ודליה גניאל. בקיץ 1970 החל להתאמן בקליפורניה, שם התגורר עם משפחתו בשל עבודת הפוסט-דוקטורט של אביו. כשחזר לארץ התאמן רק בחודשי הקיץ בבריכת השחייה של מכון ויצמן ברחובות בהדרכת עמוס הרדי, שחיין ושחקן כדורמים בעבר שהיה באותה תקופה דוקטורנט בפיזיקה.
ביוגרפיה > 1973

בקיץ 1973, באליפות הגילאים של ישראל בשחייה שנערכה בבית אלפא, זכה גניאל לראשונה במקום הראשון במשחים ל-50 מטר חזה, 100 מטר חזה ול-50 מטר חופשי בשיאי גילאים חדשים. במשחה ל-100 מטר חופשי סיים במקום שני.
ביוגרפיה > 1974

בשנת 1974, באליפות הגילאים של ישראל בשחייה, זכה גניאל במקום הראשון במשחים ל-50 מטר חופשי, 100 מטר חופשי ול-100 מטר חזה, בשיאי גילאים חדשים. אותה שנה הוא הצטרף לתוכנית לטיפוח ספורטאים צעירים מצטיינים והחל להתאמן תחת שרביטו של יוסף טלקי.
בנובמבר 1974 עבר גניאל כריתת גוש ממאיר משוק רגל ימין ולכן הפסיק להתאמן למשך כחצי שנה ואחר כך חזר לפעילות במכון ויצמן בלבד.
ביוגרפיה > 1975

ביולי 1975 עבר שבר חוזר ברגל ימין שמנע ממנו השתתפות באליפות הגילאים של ישראל בשחייה.
באוקטובר 1975 באליפות ישראל בשחייה לבוגרים, לאחר 6 שבועות של אימונים בלבד, קבע שיאים לגיל 12 במשחים ל-100 מטר, 200 מטר ול-400 מטר חופשי. במשחה ל-400 מטר חופשי עלה לגמר וסיים במקום ה-8 למרות גילו הצעיר והליכה עם קביים.
ביוגרפיה > 1976 > הפריצה הגדולה, שיאן ישראל לבוגרים בגיל 13

באוגוסט 1976 זכה גניאל ב-7 מדליות זהב באליפות הגילאים. בכל המשחים ל-100 מטר, 200 מטר, 400 מטר, ול-800 מטר חופשי. ל-100 מטר ול-200 מטר גב, ול-200 מעורב אישי ומקום שני במשחי הפרפר. במשחה ל-800 מטר חופשי קבע שיא לבוגרים 9:10.3 דקות ובמשחה ל-400 מטר חופשי קבע שיאי גילאים מגיל 13 ועד 18, בתוצאה של 4:25.7 דקות, שיא זה לגילאי 13 החזיק מעמד 39 שנים! ונשבר ביולי 2015.
בסוכות 1976 באליפות ישראל בשחייה לבוגרים זכה גניאל בשתי מדליות כסף במשחים ל-400 מטר חופשי ול-1500 מטר חופשי. נוסף לכך, הוא השתתף בגמר במשחים ל-100 מטר ול-200 מטר חופשי.
ביוגרפיה > 1977

בקיץ 1977 בגיל 14 בלבד ייצג את ישראל בתחרות שמונה האומות שנערכה באיסלנד. הוא סיים במקום ה-6 במשחה ל-1500 מטר חופשי ובמקום ה-8 במשחה ל-400 חופשי (שניהם בשיא אישי).